b'\n_START_ARTICLE_\nFarmacevtsko ukrepanje\n_START_PARAGRAPH_\nFarmacevtsko ukrepanje ali farmacevtska intervencija je postopek, ki ga vodi magister farmacije ob ugotovitvi napa\xc4\x8dnega ali zmotnega zdravljenja z zdravili oziroma te\xc5\xbeav pri uporabi zdravila, z namenom zagotavljanja pozitivnega zdravstvenega izida. Z izvajanjem farmacevtskega ukrepanja farmacevt prepre\xc4\x8di pri pacientu, ki mu je zdravnik predpisal terapijo z zdravili, nastanek zapletov ali razre\xc5\xbei \xc5\xbee nastale te\xc5\xbeave, povezane s predpisanimi zdravili. Te\xc5\xbeave, povezane z zdravili, so po definiciji dogodki ali situacije, ki dejansko ali potencialno vplivajo na izide terapije z zdravili; lahko so vzrok za neu\xc4\x8dinkovitost ali zmanj\xc5\xa1ano u\xc4\x8dinkovitost zdravljenja, za z zdravili povzro\xc4\x8deno obolelost ali celo smrt.'